b'\n_START_ARTICLE_\nFranc Hubad\n_START_SECTION_\n\xc5\xbdivljenje\n_START_PARAGRAPH_\nBil je narodopisni pisatelj in \xc5\xa1olnik. Od leta 1860 do 1863 je hodil v gimazijo v Trstu. Do leta 1868 se je \xc5\xa1olal v Ljubljani. V Gradcu je \xc5\xa1tudiral klasi\xc4\x8dno filologijo in slavistiko. Od 1881 do avgusta 1884 je bil za\xc4\x8dasni vodja v zavodu na Ptuju. Leta 1891 je postal referent v nau\xc4\x8dnem ministrstvu na Dunaju, na njihovo \xc5\xbeeljo je leta 1894 prevzel ravnateljstvo obeh u\xc4\x8ditelji\xc5\xa1\xc4\x8d v Ljubljani. Leta 1901 je postal nadzornik ljudskih in me\xc5\xa1\xc4\x8danskih \xc5\xa1ol in u\xc4\x8ditelji\xc5\xa1\xc4\x8d. Dve leti kasneje je postal nadzornik srednjih \xc5\xa1ol. 1912 je postal dvorni svetnik. Dve leti kasneje, in sicer v 65-letu se je upokojil.\n_START_SECTION_\nDelo\n_START_PARAGRAPH_\nUkvarjal se je s prou\xc4\x8devanjem slovanskega narodopisja. Opisoval je verske razmere v Bosni in Hercegovini, Opisoval je Gjurgjev dan in bo\xc5\xbei\xc4\x8d pri Srbih;  Spomlad in odna\xc5\xa1anje smrti, gosotoljubnost pri Slovanih, obi\xc4\x8daje pri zidanju novega doma pri Jugoslovanih. Poslovenil je moravske, \xc4\x8de\xc5\xa1ke, maloruske in srbske narodne povesti in objavil \xc4\x8drtice iz francoskih bojev na Koro\xc5\xa1kem. _NEWLINE_Kot maldinski pisatelj je sodeloval pri Vrtcu (1884-1891), zbral 3 snopi\xc4\x8de Pripovedk za mladino. Napisal je \xc5\xbeivljenjepis Rudolfa Habsbur\xc5\xa1kega in Franca Jo\xc5\xbeefa I. Priredil in raz\xc5\xa1iril je Jane\xc5\xbei\xc4\x8dev slovensko-nem\xc5\xa1ki slovar - 3. in 4. izdaja._NEWLINE_Kot \xc5\xa1olski nadzornik je sodil delovanje u\xc4\x8diteljstva, po\xc5\xa1teno, nepristransko in ne brez strogosti. Ker je opazoval da se prisvajanje u\xc4\x8dne snovi, zlasti v berilih vr\xc5\xa1i brez pravega reda in brez prave osnove, je ukazal rabo formalnih stopenj. S tem pa se je zapletel z Be\xc5\xbekom, ki je zagovarjal tridelno raz\xc4\x8dlembo u\xc4\x8dne enote: zaznavanje, razumevanje in uporabljanje. Hubad pa je zagovarjal peterostopenjsko razdelitev: priprava, podajanje u\xc4\x8dne snovi, zdru\xc5\xbeitev, posnetek, uporaba in ponavljanje. Kot uradnik je stal na temelju veljavnih dolo\xc4\x8db ter mo\xc5\xbeato in odlo\xc4\x8dno branil zakonito priznane svobo\xc5\xa1\xc4\x8dine slovenskega \xc5\xa1olstva.'